Martin Vingaard  Martin Vingaard Hansen (født 20. marts 1985) er en dansk fodboldspiller, der er midtbanespiller i amerikanske Tampa Bay efter at have spillet i en række danske klubber, senest FC Nordsjælland.  Martin Vingaard er tidligere U/19- og U/20-landsholdsspiller og har spillet en enkelt ligalandsholdskamp. Som Esbjerg-spiller debuterede han på det danske A-landshold den 29. maj 2008 i en kamp mod Holland.  I sommeren 2009 skiftede han til FC København, og med denne klub blev han dansk mester i sin første sæson. Han scorede i begge FC Københavns UEFA-cup kampe mod Manchester City i 1/8 finalerne i 2009. Den 29. oktober 2010 scorede Martin Vingaard sit første mål i Champions League i 2-0 sejren over Panathinaikos.  Efter fire år i FC København blev Vingaard i sommeren 2013 solgt til FC Nordsjælland. Hans kontrakt udløb i sommeren 2016, hvorpå han skiftede til amerikanske Tampa Bay.